Document ID: 31994D0324

Komisijas Lēmums
(1994. gada 19. maijs),
ar ko nosaka īpašus nosacījumus Indonēzijas izcelsmes zvejniecības un akvakultūras produktu importam
(94/324/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], un jo īpaši tās 11. panta 1. punktu,
tā kā Komisijas eksperts ir veicis pārbaudes apmeklējumu Indonēzijā, lai pārliecinātos par apstākļiem, kādos zvejniecības produkti tiek ražoti, uzglabāti un sūtīti uz Kopienu;
tā kā Indonēzijas tiesību aktu noteikumus par zvejniecības produktu veselības ekspertīzi un kontroli var uzskatīt par līdzvērtīgiem ar Direktīvas 91/493/EEK noteikumiem;
tā kā kompetentā Indonēzijas iestāde - Lauksaimniecības ministrijas Zivsaimniecības ģenerāldirektorāts - un tās inspekcija - Zivju inspekcijas un kvalitātes kontroles reģionālā laboratorija - spēj efektīvi pārliecināties par spēkā esošo likumu piemērošanu;
tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas procedūrā ir jāievēro arī sertifikāta parauga nosacījumi, minimālās valodas(-u) prasības, kurā tas ir jāizstrādā, un personas kvalifikācija, kas ir pilnvarota to parakstīt;
tā kā saskaņā ar Direktīvas 91/493/EEK 11. panta 4. punkta b) apakšpunktu pie zvejniecības produktu iepakojuma ir jāpiestiprina atzīme ar trešās valsts nosaukumu un izcelsmes uzņēmuma apstiprinājuma numuru;
tā kā saskaņā ar Direktīvas 91/493/EEK 11. panta 4. punkta c) apakšpunktu ir jāizveido apstiprināto uzņēmumu saraksts; tā kā šis saraksts ir jāizveido, balstoties uz Lauksaimniecības ministrijas zvejniecības ģenerāldirektorāta ziņojumu Komisijai; tā kā tādēļ Lauksaimniecības ministrijas Zvejniecības ģenerāldirektorātam ir jānodrošina atbilstība noteikumiem, kas šajā sakarā noteikti Direktīvas 91/493/EEK 11. panta 4. punktā;
tā kā Lauksaimniecības ministrijas Zivsaimniecības ģenerāldirektorāts ir sniedzis oficiālu apstiprinājumu attiecībā uz atbilstību Direktīvas 91/493/EEK pielikuma V nodaļas noteikumiem un attiecībā uz uzņēmumu apstiprināšanai nepieciešamo prasību izpildi, kas līdzvērtīgas minētajā Direktīvā noteiktajām;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lauksaimniecības ministrijas Zivsaimniecības ģenerāldirektorāts (Zivju inspekcijas un kvalitātes kontroles reģionālā laboratorija) ir attiecīgā Indonēzijas kompetentā iestāde zvejniecības un akvakultūras produktu apstiprināšanai un apliecināšanai par to atbilstību Direktīvas 91/493/EEK prasībām.
2. pants
Indonēzijas izcelsmes zvejniecības un akvakultūras produktiem ir jāatbilst šādiem nosacījumiem.
1. Katram sūtījumam jāpievieno numurēts veselības sertifikāta oriģināls, kas ir pienācīgi aizpildīts, parakstīts, datēts un satur vienu lapu saskaņā ar šī lēmuma A pielikumā iekļauto paraugu.
2. Produktiem ir jābūt no apstiprinātiem uzņēmumiem, kas uzskaitīti šī lēmuma B pielikumā.
3. Izņemot saldētus zvejniecības produktus bez taras, kas paredzēti konservētu pārtikas produktu ražošanai, uz visiem iepakojumiem ar neizdzēšamiem burtiem jānorāda vārds "Indonēzija" un izcelsmes uzņēmuma apstiprinājuma numurs.
3. pants
1. Šī lēmuma 2. panta 1. punktā minētais sertifikāts ir jāsagatavo vismaz vienā tās dalībvalsts oficiālajā valodā, kurā tiek veiktas pārbaudes.
2. Sertifikātā ir jābūt Lauksaimniecības ministrijas Zivsaimniecības ģenerāldirektorāta pārstāvja vārdam, amatam, parakstam un oficiālajam zīmogam, kam ir jābūt no citām atzīmēm atšķirīgā krāsā.
4. pants
Šo lēmumu piemēro no 1994. gada 1. augusta.
5. pants
Šis lēmums ir adresēts dalībvalstīm.
Briselē, 1994. gada 19. maijā

Labels: 0
3
18
6